open-index/open-wikipedia-markdown huggingface dataset:
Aïssa Mandi

**Aïssa Mandi** (araabia keeles عيسى ماندي‎; sündinud 22. oktoobril 1991 Châlons-en-Champagne'is) on Prantsusmaal sündinud Alžeeria jalgpallur, kes mängib Prantsusmaa kõrgliigaklubis Lille ja Alžeeria jalgpallikoondises. Ta mängib põhiliselt paremkaitsjana, kuid võib mängida ka keskkaitsjana.

Ta alustas klubikarjääri Prantsusmaa klubis Stade de Reims, millega liitus 2000. aastal. Klubi põhimeeskonnas debüteeris ta 2009. aastal.

2016. aasta juunis sõlmis ta viieaastase lepingu Hispaania kõrgliiga klubiga Real Betis. 2021. aastal siirdus ta Villarreali, kus mängis kolm hooaega.

2024. aasta augustis naasis Mandi Prantsusmaa kõrgliigasse, kui sõlmis kaheaastase lepingu Lille'iga.

Debüüdi Alžeeria jalgpallikoondises tegi Mandi 5. märtsil 2014 mängus Sloveenia vastu. Koondisekarjääri esimese värava lõi ta 29. märtsil 2016 Aafrika meistrivõistluste valikmängus Etioopia vastu.

2019. aastal tuli ta Alžeeria koondisega Aafrika meistriks. Ta on kuulunud Alžeeria koondisse veel neljadel Aafrika meistrivõistlustel (2015, 2017, 2021 ja 2024) ning 2014. aasta maailmameistrivõistlustel.

## Viited
Maleku keel

**Maleku keel** (varem ka *guatuso keel*) on tšibtša keelkonda kuuluv keel, mida kõnelevad malekud Costa Ricas Alajuela provintsis.

## Kõnelejate arv
Kõnelejate arv oli 2000. aastal 750, kuid malekude koguarv oli 1070. Maleku keelt räägivad peamiselt täiskasvanud. Nooremad inimesed on läinud üle hispaania keelele. 

## Fonoloogia
Maleku keeles on 15 konsonantfoneemi ja 5 vokaalfoneemi. Vokaalide puhul eristatakse pikki ja lühikesi vokaale.

## Süntaks
Sõnajärg on suhteliselt vaba. Tavalisem on SOV (ergatiiv–absolutiiv–verb).

## Viited
Ujście

**Ujście** (saksa *Usch*) on linn Poolas Suur-Poola vojevoodkonnas Piła maakonnas, Ujście valla halduskeskus. Ujście asub Gwda ja Noteći jõe ühinemiskohas, Piłast umbes 11 km lõunas.

Ujście sai linnaõigused 1413. aastal. Esimese Poola jagamise tulemusel läks linn 1772. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). Raudteeühenduse sai Ujście 1913. aastal. 1919. aastal läks linn Poola koosseisu tagasi.

## Galerii

Ujscie_church.jpg
Ujście - panoramio.jpg
Widok na ulicę Pilską oraz kościół Św. Mikołaja w Ujściu - panoramio.jpg
Siedziba Straży Pożarnej w Ujściu - panoramio.jpg


## Viited
Ljaisan Utjaševa

**Ljaisan Utjaševa** (vene keeles *Ляйсан Альбертовна Утяшева*, baškiiri keeles *Ләйсән Альберт ҡыҙы Үтәшева*; sündinud 28. juunil 1985 Alšejevski rajoonis) on Baškiiria päritolu Venemaa telesaatejuht ja endine iluvõimleja. Pärast rütmivõimlemise karjääri lõpetamist otsustas Ljaisan proovida ennast televisioonis. Hea välimus ja loomulik sarm tegid oma töö: täna pole Ljaisan mitte ainult populaarne telesaatejuht, vaid ka üks Venemaa sõubisnise peamisi *[[it girl]]*'e.

## Viited

## Välislingid

* Ametlik koduleht
* Утяшева Ляйсан Альбертовна (elulugu r-gymnastics.com-i kodulehel)
* Rhythmic Gymnastics Results
Mogilno

**Mogilno** on linn Poolas Kujawy-Pomorze vojevoodkonnas, Mogilno maakonna ja Mogilno valla halduskeskus. Mogilno asub Bydgoszczi kesklinnast umbes 52 km lõunas.

1065. aasta paiku rajati Mogilnosse benediktlaste klooster. Linnaõigused sai Mogilno 1398. aastal. Kuni 1773. aastani oli linn kloostri omanduses. Esimese Poola jagamise tulemusel läks Mogilno 1772. aastal Preisi kuningriigi võimu alla. Lühikest aega oli linn aastatel 1807–1815 Varssavi hertsogiriigi koosseisus. Raudteeühenduse sai linn 1872. aastal. 1920. aastal läks linn uuesti Poola koosseisu.

## Galerii

Klasztor Benedyktynów w Mogilnie.jpg
Kamienica-Pl-Wolnosci8-9624.jpg
Mogilno Rynek.JPG
Mogilno pl Wolnosci 12 (01).jpg


## Viited
1927. aasta ujumise Euroopa meistrivõistlused

**1927. aasta [[ujumise Euroopa meistrivõistlused]]** toimusid 31. augustist kuni 4. septembrini Itaalias Bolognas. Naisted osalesid esimest korda ujumises ja vettehüpetes. Lisaks neile olid kavas ka veepall meestele.

## Tulemused

### Ujumine mehed

#### 100 m vabalt

	
Maailmarekord: **57,4** (1924) Johnny Weissmuller,  
Euroopa meister 1926: **1.01,0** István Bárány,  Ungari


#### 400 m vabalt
	 
Maailmarekord: **4.50,3** (1925) Arne Borg,  
Euroopa meister 1926: **5.14,2** Arne Borg, 

		
#### 1500 m vabalt
	
Maailmarekord: **20.04,4** (1926) Arne Borg,  
Euroopa meister 1926: **21.29,2** Arne Borg, 

			
#### 100 m selili
	 
Maailmarekord: **1.10,2** (1927) P.A. House,  
Euroopa meister 1926: **1.16,0** Gustav Fröhlich, 

			 	
#### 200 m rinnuli

	
Maailmarekord: **2.48,0** (1927) Erich Rademacher,  
Euroopa meister 1926: **2.52,6** Erich Rademacher, 


#### 4x200 m vabalt
	
Maailmarekord: **9.53,4** (1924)   Wally O'Connor,Harry Glancy,Ralph Breyer,Johnny Weissmüller 
Euroopa meister 1926: **9.57,2**  August Heitmann,Joachim Rademacher,Friedrich Berger,Herbert Heinrich


### Ujumine naised

#### 100 m vabalt
	
Maailmarekord: **1.10,0** (1926) Ethel Lackie,  

				 
#### 400 m vabalt
	
Maailmarekord: **5.51,4** (1927) Martha Norelius,  

		
#### 100 m selili
	
Maailmarekord: **1.22,0** (1927) Willy den Turk,  

	
#### 200 m rinnuli
	
Maailmarekord: **3.16,6** (1927) Else Jacobsen,  

	
#### 4x100 m vabalt
	 
Maailmarekord: **4.58,8** (1924)  Gertrude Ederle,Euphrasia Donnelly,Ethel Lackie,Mariechen Wehselau  


### Vettehüpped mehed

#### 3 m hüppelaud
	


#### 10 m torn
	


### Vettehüpped naised

#### 3 m hüppelaud
	

	
#### 10 m torn
	


### Veepall
	
Euroopa meister 1926:  Ungari István Barta,Tibor Fazekas,Márton Homonnai,Alajos Keserű,Ferenc Keserű,József Vértesy,János Wenk 


## Medalid

 Korraldajariik
Ciechocinek

**Ciechocinek** on linn Poolas Kujawy-Pomorze vojevoodkonnas Aleksandrów Kujawski maakonnas. Ciechocinek asub Visla vasakul kaldal, Toruńi kesklinnast umbes 20 km kagus.

Praeguse Ciechocineki kohal asus alates 9. sajandist Słoński nime kandev asula ja linnus. Słońsk hävis üleujutuse tagajärjel 13. sajandil. Ciechocinekit on esmamainitud 1379. aastal, linnaõigused sai 1916. aastal.

## Galerii

The_public_garden_in_Ciechocinek.JPG
Ciechocinek Villa Ormuz 01.JPG
Ciechocinek_2012.JPG
6 Ciechocinek 12.jpg


## Viited
Raudne neitsi

**Raudne neitsi** on keskaegne surmanuhtluse meetod. Raudne neitsi on inimesesuurune ja tihti dekoreeritud kamber, kuhu inimene suremiseks sisse pandi. Metallist või puidust kambris olid ogad ja need torkasid vajadusel inimese surnuks. 

Põhjusi, miks just raudset neitsit tapariistana kasutati, oli palju, aga selle eesmärgiks oli valudes piinleva inimese rääkima panemine sellest, millest rääkimast ta muidu keeldus.

Raudse neitsi kasutamine ei ole tänapäeval levinud surmanuhtluse meetod, kuid seda on siiski kasutatud.
Eesti plokkvibu naiskond

**Eesti plokkvibu naiskond** esindab Eestit rahvusvahelistel vibuspordivõistlustel. 

2017. aastast on naiskonna koosseisu kuulunud Emily Hõim, Lisell Jäätma, Meeri-Marita Paas.
2020. aastal liitus naiskonnaga Maris Tetsmann.

## Saavutused

* 2017 Euroopa juunioride meistrivõistluste kuldmedal
* 2018 Euroopa Grand Prix' võistluse hõbemedal
* 2019 Euroopa Grand Prix' võistluse kuldmedal
* 2019 maailmameistrivõistluste 6. koht

## Rekordid

* Euroopa juunioride rekord 233 punkti
* Kõigi Eesti rekordite omanikud

## Välislingid
*https://www.facebook.com/est.compound/
*https://www.instagram.com/est.compound/
*Eesti plokkvibu naiskond tuli MM-il kuuendaks ERR Sport, 13.06.2019
*Eesti plokkvibu naiskonnale GP-etapilt kuldmedal Delfi Sport, 15.04.2019
*Eesti vibusportlased võitsid ajaloolise Euroopa meistrikulla Delfi Sport, 11.03.2017
Koronowo

**Koronowo** (saksa keeles  *Polnisch Krone* või *Crone an der Brahe*, 1942–1945 *Krone an der Brahe*) on linn Poolas Kujawy-Pomorze vojevoodkonnas Bydgoszczi maakonnas, Koronowo valla halduskeskus. Koronowo asub Bydgoszczi kesklinnast umbes 22 km põhjas, Brda jõe kaldal.

Koronowo on asutatud 1288. aastal, linnaõigused sai 1368. aastal.

## Galerii

2012 r , Polska, Koronowo - Plac Zwycięstwa - panoramio (1).jpg
2012 r , Polska, Koronowo - Plac Zwycięstwa - panoramio (13).jpg
Koronowo urzmiasta 1 7-2016.jpg


## Viited
Charles Leclerc

**Charles Marc Hervé Perceval Leclerc** (sündinud 16. oktoobril 1997) on Monaco vormel 1 sõitja, kes esindab Ferrarit. Leclerc tuli 2016. aastal GP3 maailmameistriks ja 2017. aastal F2 meistriks.

Oma F1-debüüdi tegi Leclerc, kes kuulus Ferrari juuniorprogrammi,  2018. aastal Sauberis. Leclerci esitused avahooajal olid muljetavaldavad ning 2019. aastal sai tast Ferrari sõitja Sebastian Vetteli kõrval. Sel hooajal sai Leclerc esikoha Bahreini GP kvalifikatsioonis, mis tegi tast Ferrari ajaloo nooruselt teise kvalifikatsioonivõitja. Samuti sai Leclerc 2019. aastal oma esimesed kaks etapivõitu: Belgias ja Itaalias.

## Karjääri tulemused
### Karjääri kokkuvõte

 Hooaeg alles käimas.
 Kuna Leclerc oli külalissõitja, ei saanud ta üldpunkte.

## Viited
Popeyes

**Popeyes** on Ameerika rahvusvaheline frititud kana-kiirtoidurestoranide kett, mis asutati 1972. aastal USA Louisiana osariigis New Orleansis ja mille peakorter asub Florida osariigis Miamis. 

Alates 2008. aastast on firma täielik brändinimi **Popeyes Louisiana Kitchen, Inc.** ja varem kandis see nime **Popeyes Chicken & Biscuits** ja **Popeyes Famous Fried Chicken & Biscuits**. Praegu on see Torontos baseeruva Restaurant Brands Internationali tütarettevõte.

Menüü põhineb Louisiana osariigist New Orleansisist pärit toidul.
Unilever

**Unilever** on Suurbritannia riikidevaheline tarbekaupade ettevõte, mille peakontorid asuvad Suurbritannias Londonis ja Hollandis Rotterdamis. 

Firma toodete hulka kuuluvad toit ja joogid (umbes 40 protsenti tuludest), puhastusvahendid, ilutooted ja isiklikud hooldustooted. See on Euroopa suuruselt seitsmes ettevõte. Unilever on üks vanimaid rahvusvahelisi ettevõtteid; selle tooteid turustatakse umbes 190 riigis.

Unilever omab üle 400 kaubamärgi, käive oli 2017. aastal 53,7 miljardit eurot, ja kolmteistkümne kaubamärgi käive ületas miljard eurot: Ax/Lynx, Dove, Omo, Heartbrandi jäätised, Hellmann's, Knorr, Lipton, Lux, Magnum, Rexona/Degree, Sunsilk ja Surf.

## Vaata ka
*TRESemmé

## Viited
A. O. Smith

**A. O. Smith Corporation** on Põhja-Ameerika suurim elu- ja äriruumidesse veesoojendite ja -katelde tootja ja turustaja. Samuti tarnib veepuhastustooteid Aasia turule. Ettevõttel on 24 asukohta kogu maailmas, sealhulgas viis tootmisüksust Põhja-Ameerikas, samuti tehased Indias Bengalurus, Hiinas Nanjingis ja Hollandis Veldhovenis.

Varem on A. O. Smithil olnud arvukalt muid tootesarju. Nende hulgas oli firma esimese maailmasõja lõpuks Ameerika Ühendriikide suurim pommitootja. Teise maailmasõja sõjalise tootmise lepingute väärtuses oli Smith Ameerika Ühendriikide korporatsioonide seas 74. kohal.

## Viited
Alaska Air Group

**Alaska Air Group** on lennuettevõtteid valdav ettevõte, mille peakorter asub Washingtoni osariigis SeaTacis. Firmale kuuluvad kaks Ameerika Ühendriikides tegutsevat sertifitseeritud lennufirmat: Alaska Airlines ja Horizon Air. Alaska Air Group kontrollib ka õhusõidukite maapealse käitlemise ettevõtet McGee Air Services, mis kuulub täielikult Alaska Airlinesile.
Michael Wenden

**Michael Vincent Wenden** (sündinud 17. novembril 1949 Sydneys) on endine ujuja, kes esindas Austraaliat 1968. aasta suveolümpiamängudel ja 1972. aasta suveolümpiamängudel. 1968. aastal võitis ta neli medalit: kuldmedali nii 100 m kui ka 200 meetri vabaujumises ning hõbeda ja pronksi vabaujumise  4x200 m ja 4x100 m teateujumises. 

Mehhikos 1968. aastal ujus Wenden 100 m vabaujumises maailmarekordi 52,2 ja 200 m vabaujumises olümpiarekordi 1,55,2. Tema 100 m vabaujumise maailmarekord 52,20 püsis ligi kaks aastat, kuni selle ületas Mark Spitz. Wenden kuulus ka Austraalia 4 × 200 meetri vabaujumise meeskonda 1970. aastal Edinburghis toimunud Rahvaste Ühenduse mängudel, kui ületati maailmarekord peaaegu kahe sekundiga.

1973. aastal võitis Wenden Jugoslaavias Belgradis toimunud esimestel ujumise maailmameistrivõistlustel hõbeda 4 × 200 m vabaujumises ja pronksi 100 m vabaltujumises. 

Wenden paigutati 1979. aastal Rahvusvahelisse Ujumise Kuulsuste Halli (*International Swimming Hall of Fame*). Ta oli üks kaheksast olümpialipu kandjast Sydneys 2000. aasta suveolümpiamängude avatseremoonial.

Wendenist sai 1969. aastal Briti impeeriumi ordu liige. 2006. aasta autasustati teda Austraalia ordeniga teenete eest olümpialiikumisele administraatori ja osalejana. 

Wenden on saanud kaubanduse bakalaureusekraadi Uus-Lõuna-Walesi ülikoolist. Tema tütar Karen Baildon (s. Wenden) treenis Queenslandi osariigis ujumises ja võitis 1989. aasta Miss Universumi Miss Fotogeenilise tiitli.  Ta on abielus olümpiaujuja Andrew Baildoniga.

## Välislingid
*[Michael Wenden International Swimming Hall of Fame kodulehel](https://ishof.org/michael-wenden-(aus).html)
* 
*Michael Wenden Austraalia kuulsuste Halli kodulehel
Christian Dior (moemaja)

**Christian Dior SE**, üldtuntud kui **Dior**, on number üks Prantsuse luksuskaupade ettevõte, mida kontrollib ja juhib prantsuse ärimees Bernard Arnault (sündinud  5. märtsil 1949), kes juhib ka maailma suurimat luksuskontserni LVMH. Dioril endal on LVMH-is 42,36% aktsiatest ja 59,01% hääleõigusest. Sidney Toledano on tegevjuht olnud alates 1997. aastast. 

Ettevõtte asutas 1946. aastal disainer Christian Dior. Praegu disainib ja müüb firma nahktooteid, moeaksessuaare, jalatseid, ehteid, kellasid, lõhna-, meigi- ja nahahooldustooteid. Tooteid müüakse jaekaupluste portfellis üle kogu maailma, aga ka veebipoe kaudu. 

## Viited
Siena koolkond

**Siena koolkond** oli maalikunsti koolkond, mis sündis ja õitses Itaalias Sienas 13.–15. sajandil. Tuntuimad maalikunstnikud Siena koolkonnas olid Duccio di Buoninsegna, keda peetakse koolkonna rajajaks ja kelle töös leidub veel Bütsantsi kunsti jooni, ja tema õpilane Simone Martini, samuti vennad Pietro ja Ambrogio Lorenzetti, Domenico, Taddeo di Bartolo, Sassetta ja Matteo di Giovanni.

## Üldiseloomustus ja näited
Siena koolkonda iseloomustab märksa suurem Bütsantsi kunsti mõju kui samal ajal Firenzes loodud maalikunsti. Vastandina viimatinimetatu eepilis-dramaatilisele laadile valitseb Siena koolkonna kunstnike teostes lüüriline ja tundeküllane tonaalsus. Duccio 1311. aastal valminud altarimaal Siena toomkirikule kujutab troonivat madonnat ümbritsevate inglite ja pühakutega, teoses on valitsev õrn meeleolu ja peen lineaarne rütm, kuigi kompositsiooniliselt on jäädud truuks bütsantsipärasele sümmeetriale, pidulikule rohke punase, sinise ja kuldsega värvikasutusele ja kuldfoonile. Duccio laadi arendab ta õpilane Simone Martini, kelle looming on samuti õrn ja lüüriline, kuid kompositsioon pole ikoonipäraselt jäik ja lineaarne, vaid on vabam ja loomulikum, tuntuim näide sellest on Filippo Memmiga koos maalitud "Maarja kuulutamine", samuti mõned püha Martini elulugu kujutavad freskod Assisi alumises kirikus. Tema loomingu mõjutajana nähakse Prantsusmaa maalikunsti, eriti kunstniku viimastel eluaastatel, mil ta tegutses Avignonis paavstide õukonnas ühe sinna tööle kutsutud itaalia kunstnikuna. Simone Martinile on omistatud üks keskaja esimesi monumentaalseid maastikumaale, ühes Siena Palazzo Pubblico saalis asuv fresko, millel on kujutatud kondotjeer Guidoriccio da Foglianot ratsutamas.

## Pildid

Simone Martini 028 bright.jpg|Simone Martini. Püha Martin lahkub sõjaväest. Fresko Assisis, 1322–1326
Simone Martini - Guidoriccio da Fogliano - Google Art Project.jpg|Simone Martini. Kondotjeer Guidoriccio da Fogliano Monte Massi piiramisel. 1330
Pietro_lorenzetti%2C_madonna_col_bambino%2C_san_nicola_di_bari%2C_elia_e_angeli%2C_chiesa_del_carmine%2C_siena%2C_1329%2C_171x161cm.jpg|Pietro Lorenzetti. Madonna pühakutega. 1329
Lorenzetti Ambrogio annunciation- 1344..jpg|Ambrogio Lorenzetti. Maarja kuulutamine. 1344
Cesar-and-pompey- 1414. Palazzo Pubblico.jpg|Taddeo di Bartolo. Caesar ja Pompeius. Fresko Palazzo Pubblicos. 1414
Spinello Aretino fresco - Palazzo Pubblico - Siena.jpg|Spinello Aretino. Fresko paavst Alessandro III elust Palazzo Pubblico jaoks.
Institution-of-the-eucharist--Sassetta--Siena Pinacoteca.jpg|Sassetta. Püha õhtusöömaaeg. 1430 paiku
Sassetta - Anbetung der Heiligen Drei Könige - ca1430.jpeg|Sassetta. Kuningate kummardamine (detail). 1430 paiku


## Viited
Geenius.ee

**Geenius.ee** on Eesti uudisteportaal, mille asutasid 2015. aastal Henrik Roonemaa ja Siim Saidla ning mille väljaandja oli Geenius Meedia OÜ. Portaalis käsitletakse infotehnoloogia-, auto-, majandus-, mängu- ja teleuudiseid.

## Ajalugu ja alamportaalid
Geenius.ee alustas ilmumist domeenil geenius.ee, kajastades algul vaid infotehnoloogiauudiseid. Mõne aasta möödudes lisandus praeguseks Eesti suurimaks  autoväljaandeks kasvanud auto.geenius.ee, digitaalsele meelelahutusele suunatud diktor.geenius.ee ning majandusteemadele suunatud raha.geenius.ee. 2019. aastal muudeti lehtede struktuuri veelgi, mille käigus muutus geenius.ee portaali üldleheks ning infotehnoloogiauudiseid hakati avaldama portaalis digi.geenius.ee. Alates 2019. aasta septembrist annab Geenius.ee toimetus välja ajakirja [digi], ostes selle kirjastuselt Presshouse. 

2021. aasta detsembris omandas Ekspress Grupp Geenius Meedia OÜ.

2025. aastal viidi Geenius Meedia osalus Ekspress Grupile kuuluva Delfi Meedia omandisse. Geenius.ee jätkas muutuse järel eraldiseisva meediaväljaandena.

## Peatoimetajad ja juhtkond
Geenius.ee peatoimetaja on olnud Martin Mets, Marii Karell, Hans Lõugas ja Henrik Roonemaa.

Portaali vastutav väljaandja on olnud Henrik Roonemaa ja tegevjuht Gregor Sibold, 2025. aasta lõpuni oli tegevjuht Martin Mets, administratiivse juhtimise võttis seejärel üle Delfi Meedia uute ärivaldkondade juht Karin Vene.

2026. aastal asendati tegevjuhi ametikoht ärijuhi omaga. Ärijuht on Kuldar Kullasepp.

## Viited

## Välislingid
* Portaal Geenius.ee
20 Fenchurch Street

**20 Fenchurch Street** on büroopindadega hüpermodernne pilvelõhkuja, mis asub Ühendkuningriigi pealinna südalinnas City of London. Aastatel 2009–2014 tarindatud 35 korrusega kõrghoone on 160 meetrit kõrge.

## Välislingid
*
Gregor Sibold

**Gregor Sibold** (sündinud 10. mail 1996) on endine Eesti ajakirjanik. 

Ta on lõpetanud Tartu Ülikoolis ajakirjanduse ja kommunikatsiooni eriala ning töötanud nii Vikerraadios kui ka Geenius.ee portaalis.
Ukraina õhuvägi

**Ukraina õhuvägi**, ametlikult **Ukraina relvajõudude õhujõud** (ukraina keeles Повітряні Сили Збройних Сил України), on Ukraina relvajõudude väeliik, mis tegeleb õhusõjaga seotud ülesannetega.

## Struktuur
*  Ukraina õhujõudude väejuhatus (*Командування повітряних сил України*)
*  Õhuväe väejuhatus Lääs 
*  Õhuväe väejuhatus Kesk
*  Õhuväe väejuhatus Ida 
*  Õhuväe väejuhatus Lõuna

### Taktikalise lennuväe brigaadid
* 7. taktikalise lennuväe brigaad
*  39. üksik taktikalise lennuväe brigaad Ozernes
*  40. taktikalise lennuväe brigaad
*  114. taktikalise lennuväe brigaad 
*  204. taktikalise lennuväe brigaad Lutskis
*  831. taktikalise lennuväe brigaad

### Raadiotehnilised üksused
*  164. raadiotehniline brigaad

### Muud üksused
* 19. üksik eriotstarbeline Lõuna-Bugi nimeline raadio- ja raadiotehnilise luure brigaad
* 138. Dnipro raketibrigaad 
*  208. Hersoni nimeline raketibrigaad
* 223. Ukraina Sitši küttide nimeline raketipolk  
*  301. Nikopoli raketipolk
*302. Harkivi raketipolk 
* 504. Lvivi Ivan Võhhovskõi nimeline raketipolk
*  31. hetman Mõhhailo Dorošenko nimeline side ja raadiotehniline polk.
*  383. üksik kaugjuhitavate mehitamata õhusõidukte brigaad

### Õppeasutused
*  Harkivi Rahvuslik Õhujõudude Ülikool
*  202. allohvitserkoosseisu koolituskeskus

## Ajalugu
2022. aasta oktoobris formeeriti Poltaava oblastis Ukraina õhujõududude koosseisu kuuluv raketipolk.

## Sümboolika

## Varustus
### Lennuvahendid

### Õhutõrje

## Galerii

Kharkov air force university 01.jpg|Harkivi Rahvuslik Õhujõudude Ülikool


## Vaata ka
* Iljušin Il-76 allatulistamine
* Kiievi kummitus

## Viited

## Välislingid
* "ЛДАРЗ" ПЕРЕДАВ УКРАЇНСЬКИМ ЛЬОТЧИКАМ ДВА МОДЕРНІЗОВАНИХ ВИНИЩУВАЧА МІГ-29МУ1 – ВІДЕО - Ukroboronprom, 01.08.2018
* Военные получили два модернизированных МиГ-29 - Lb.ua, 01.08.2019
* Командование ВС ВСУ примет после летных испытаний учебно-боевой самолет МИГ-29УБ - Zn.ua, 22.06.2019
* Михаил ЖИРОХОВ. ВЫБОР БЕЗ ВЫБОРА. ЧЕМ ВСУ ЗАМЕНЯТ УСТАРЕВШИЕ ВЕРТОЛЕТЫ МИ-24 - dsnews.ua, 25.11.2019
Välismaailma probleem

**Välismaailma probleem** ehk **välismaailma olemasolu probleem** ehk **välismaailma reaalsuse probleem** on filosoofiline probleem, kas ja kuidas uskumused välismaailma (st füüsiliste kehade) kohta on õigustatud või on teadmised.

## Kirjandus
*Bertrand Russell. *The Problems of Philosophy*, London: Williams and Norgate; New York: Henry Holt and Company 1912.
*G. E. Moore. The Proof of an External World. – G. E. Moore. *Philosophical Papers*, New York: Collier Books 1962, lk 144–148. Vt Välismaailma tõestus.
*Barry Stroud. *The Significance of Philosophical Scepticism*, 1984.
*Jack C. Lyons. *Perception and Basic Beliefs: Zombies, Modules, and the Problem of the External World*, New York: Oxford University Press 2009.
Lääne-Viru klindilõik

**Lääne-Viru klindilõik** on umbes 95 km pikkune lõik Põhja-Eesti klindil, mis jääb Palmse klindioru ja Kalvi klindisaare vahele.

Klindilõigul on eristatud järgmisi struktuuriüksusi (suunal läänest itta): 
*Sagadi klindiplatoo
*Vihula klindilaht
*Karula klindipoolsaar
*Kandle klindiplatoo
*Varangu klindilaht
*Selja-Kaliküla klindiplatoo
*Toolse klindilaht (selle osa on Toolse klindiorg)
*Korismäe klindineemik
*Kunda klindilaht ja -org
*Malla klindiplatoo (selle osa on Kongla klindiorg)
*Pada klindilaht

## Viited
Glencore

**Glencore plc** on Suurbritannia ja Šveitsi rahvusvaheline kauba- ja kaevandusettevõte, mille peakontor asub Šveitsis Baaris ja mille registrijärgne asukoht asub Saint Helieris Jerseys. 

Praegune ettevõte loodi Glencore ja Xstrata ühinemise teel 2. mail 2013. 2015. aasta seisuga oli see maailma suurimate ettevõtete Fortune Global 500 nimekirjas kümnendal kohal.

2025. aasta alguse seisuga oli ettevõtte turuväärtus 55 miljardit. Samal ajal uurivad Glencore ja Rio Tinto võimalikku ühinemist, mille käigus tekiks maailma suurim kaevandusettevõte.

## Viited
Tallinna klindilõik

**Tallinna klindilõik** on umbes 30 km pikkune lõik Põhja-Eesti klindil, mis ulatub Maardust Kallaste pangani.

Klindilõigul on eristatud järgmisi struktuuriüksusi (suunal läänest itta): 
*Harku klindilaht
*Kakumäe klindipoolsaar
*Kopli klindilaht
*Kopli klindineemik
*Toompea klindisaar
*Ülemiste klindilaht
*Merivälja klindilaht
*Ülemiste klindiplatoo
*Lasnamäe klindiplatoo
*Pirita klindiorg
*Iru klindiplatoo
*Viimsi klindisaar
*Muuga klindilaht

## Viited
Ida-Viru klindilõik

**Ida-Viru klindilõik** on umbes 70 km pikkune lõik Põhja-Eesti klindil. See jääb Pada klindilahe ja Sõtke klindilahe vahele.

Klindilõigul on eristatud järgmisi struktuuriüksusi (suunal läänest itta): 
*Kalvi klindisaar
*Aseri klindilaht
*Kõrkküla klindiplatoo
*Purtse klindiorg
*Hiiemäe (Purtse) klindisaar
*Moldova-Aa klindilaht 
*Saka-Ontika-Tolia klindiplatoo
*Toila klindilaht
*Pühajõe klindisaar
*Voka klindilaht
*Päite klindiplatoo

## Vaata ka
* Lääne-Viru klindilõik

## Viited
Imperial Brands

**Imperial Brands plc**, endine **Imperial Tobacco Group plc**, on Suurbritannia rahvusvaheline tubakatoodete ettevõte, mille peakontor asub Suurbritannias Bristolis. See on maailma suuruselt neljas sigarette tootev ettevõte, mõõdetuna turuosa järgi Philip Morris Internationali, British American Tobacco ja Japan Tobacco järgi, ning suurim sigarite, peeneks lõigatud tubaka ja tubakapaberi firma maailmas.

Imperial Brands toodab üle 320 miljardi sigareti aastas, ettevõttel on 51 tehast kogu maailmas ja tooteid müüakse enam kui 160 riigis. Selle kaubamärkide hulka kuuluvad Davidoff, West, Gauloises Blondes, Montecristo, Golden Virginia (maailmas enim müüdud käsitsi rullitav tubakas), Drum (maailma suuruselt teine enim müüdud peeneks lõigatud tubakas) ja Rizla (maailma enim müüdud tubaka rullimispaber).

## Viited
Tower 42

**Tower 42** on büroopindadega postmoderne pilvelõhkuja, mis asub Ühendkuningriigi pealinna südalinnas City of London. Aastatel 1971–1980 tarindatud 47 korrusega kõrghoone on 183 meetrit kõrge. Tegu on Londoni ühe kõrgeima ehitisega.

## Välislingid
*
Kruszwica

**Kruszwica** (saksa keeles *Kruschwitz*) on linn Poolas Kujawy-Pomorze vojevoodkonnas Inowrocławi maakonnas, Kruszwica valla haldueskeskus. Kruszwica asub Noteći jõe ääres, Inowrocławi kesklinnast umbes 15 km lõunas.

Kruszwica sai linnaõigused enne 1303. aastat. Esimese Poola jagamise tagajärjel läks 1772. aastal Preisi kuningriigi võimu alla. Tagasi Poola koosseisu läks linn 1919. aastal.

## Galerii

Mysia-Wieza-9451.jpg
Colegiate church, Kruszwica.JPG
PL Kruszwica Rynek.JPG
Kruszwica z Mysiej Wiezy.JPG


## Viited
Baaslaev

**Baaslaev** (ka **ujuvbaas** või **emalaev**) on avamerel tegutsevaid püügiekspeditsioone teenindav laev.

Baaslaevad varustavad püügilaevu kütuse, proviandi, vee, püüniste, vajadusel ka olme- ja meditsiiniteenustega, ning võtavad neilt vastu saagi.

Baaslaevadel asuvad külmutusseadmed ja hoiuruumid, sageli ka seadmed saagi töötlemiseks kas fileeks, konservideks või kalajahuks.

Baaslaeval võib asuda ka kalaluurekopter. Laevaperes on tavaliselt 100–650 inimest.

Eesti lipu all sõitnud baaslaevadest olid tuntumad sama tüüpi Fryderyk Chopin ja Stanisław Moniuszko. 

Üks suurimaid baaslaevu maailmas oli 224,5 meetri pikkune (kogumahutavusega 28 163) Vostok.
Geoffrey Kondogbia

**Geoffrey Edwin Kondogbia** (sündinud 15. veebruaril 1993 Nemours'is) on Prantsusmaal sündinud Kesk-Aafrika Vabariigi jalgpallur, kes mängib kaitsva poolkaitsjana Prantsuse kõrgliiga klubis Marseille Olympique ja Kesk-Aafrika Vabariigi jalgpallikoondises.

Ta alustas klubikarjääri Prantsusmaa klubis RC Lens, millega liitus 2004. aastal. 2010. aasta novembris debüteeris ta klubi põhimeeskonnas Prantsusmaa kõrgliigas.

Aastatel 2012–2013 mängis ta Hispaania kõrgliiga klubis Sevilla, 2013–2015 Prantsusmaa kõrgliiga klubis Monaco ja 2015–2017 Itaalia kõrgliiga klubis Milano Internazionale.

2017. aasta augustis suundus ta Milano Internazionalest laenule Hispaania kõrgliiga klubisse Valencia. 2018. aasta mais sõlmis ta klubiga püsilepingu.

2020. aasta novembris sõlmis Kondogbia nelja-aastase lepingu Madridi Atléticoga.

2023. aasta suvel liitus ta 8 miljoni euro eest Marseille Olympique'iga.

Kondogbia kuulus Prantsusmaa noortekoondistesse ja pidas aastatel 2013–2015 viis mängu Prantsusmaa jalgpallikoondises. 2013. aastal tuli ta Prantsusmaa kuni 20-aastaste koondisega juunioride maailmameistriks. Seejärel otsustas ta hakata koondises esindama oma päritolumaad Kesk-Aafrika Vabariiki. Kesk-Aafrika Vabariigi koondises tegi ta debüüdi 12. oktoobril 2018 Aafrika rahvaste karikavõistluste valikmängus Elevandiluuranniku vastu. Koondisekarjääri esimese värava lõi ta 18. novembril 2018 mängus Rwanda vastu.

Tema vanem vend Evans Kondogbia on samuti jalgpallur.

## Saavutused
;Valencia
*Copa del Rey: 2018–19

## Välislingid
Motšo keel

**Motšo keel** on Mehhikos kõneldav maaja keel, mis kuulub läänemaaja rühma.

Motšo keel on kriitiliselt ohustatud – 2011. aastal oskas seda rääkida alla 30 inimese (kõik kõrges eas) Chiapase osariigi kahes külas (Tuzantánis ja Motozintlas). Teistel andmetel oli kõnelejaid 110.

## Viited

## Välislingid
*https://elar.soas.ac.uk/Collection/MPI1079685
Michael Burton

**Michael Jay Burton** (sündinud 3. juulil 1947 Des Moines) on endine Ameerika Ühendriikide ujuja, kolmekordne olümpiavõitja ja endine maailmarekordi omanik kahel vabaujumise distantsil. 

Kaheksanda klassi õpilasena sai ta koos sõbraga jalgrattaga sõites löögi mööbliveokilt. Varem armastas ta mängida jalgpalli ja korvpalli, kuid selle õnnetuse tagajärjel tekkinud vigastused sundisid teda kontaktspordist loobuma ja jätsid ujumise ühena vähestest treenimisvõimalustest. 

Burton on lõpetanud El Camino keskkooli. Ta tuli kümme korda harrastussportlaste liidu meistriks ja Los Angeleses asuvas California ülikoolis õppides viis korda NCAA meistriks. Burton oli ka neljakordne Pac-10 meister, ta aitas 1970. aastal tulla Bruinsil Pac-10 meistriks. Ta paigutati UCLA sportlaste kuulsuste halli kui tegelaskogu liige. Jaapanis Tokyos 1967. aastal toimunud universiaadil võitis ta kuldmedali 1500 meetri vabaltujumises, edestades venelast Semjon Belits-Geimanit.

Burton võitis Mehhikos 1968. aasta suveolümpiamängudel individuaalaladel kaks kuldmedalit: 400 meetri ja 1500 meetri vabaujumises. 1972. aasta suveolümpiamängudel Münchenis Saksamaal sai temast ainus ameeriklane, kes on korranud 1500 meetri vabaujumises kuldmedalivõitu, ning ta püstitas selle käigus ka maailmarekordi. 1972. aasta kevadel diagnoositi Burtonil vitamiinipuudus ja enne USA olümpiakatsevõistlusi polnud veel olümpiavõistkond moodustatud. Olümpiakatsevõistlused toimusid Chicagos, Burtonil ei õnnestunud olümpiavõistkonda 400 vabaujumises ja 200 liblikujumises sisse saada. Katsete viimase päeval suutis ta kaheksandana finišeerida 1500 m vabaujumise finaali. Burton suudab meeskonda pääsemiseks lõpetada kolmandana (sel ajal võis riiki ujumises esindada kuni kolm sportlast ala kohta).

Müncheni mängudel üritas Burton kiiresti startida ja edestas alguses Austraalia ujuja Graham Windeatti, kuid too võttis õige pea eduseisu endale. Lõpuks edestas Burton finišis kehapikkusega Windeatti, lüües Rick DeMonti maailmarekordi ning võitis kuldmedali nii individuaalses kui ka võistkondlikus arvestuses. 

Tema ajaloolist 1500 m olümpiavõidu kordamist Münchenis varjutasid Mark Spitzi esinemine neil mängudel ja päev pärast tema võitu toimunud terrorirünnak olümpiakülale.

Burton juhendas Montana osariigis Billingsis asuvat Seahawksi kohaliku YMCA-id kuni 2007. aastani. Ka tema tütar Loni on edukas ujuja. Ta on üks kahest ujujast, kes on individuaalvõistluses tulnud 12 korda NCAA meistriks. 

1977. aastal valiti ta Rahvusvahelisse Ujumise Kuulsuste Halli (*International Swimming Hall of Fame*).

## Välislingid
* 
*Michael Burton International Swimming Hall of Fame'i kodulehel
*Michael Burton UCLA kodulehel
Mouctar Diakhaby

**Mouctar Diakhaby** (sündinud 19. detsembril 1996 Vendôme'is) on Prantsusmaal sündinud Guinea jalgpallur, kes mängib kaitsjana Hispaania kõrgliigaklubis Valencia ja Guinea jalgpallikoondises.

Diakhaby sündis Prantsusmaal Guinea päritolu vanemate perekonnas.

Ta alustas klubikarjääri Prantsusmaa klubis Lyoni Olympique, millega liitus 2013. aastal. Klubi põhimeeskonnas debüteeris ta Prantsusmaa kõrgliigas 2016. aasta septembris. Esimese värava klubi meeskonnas lõi ta 30. novembril 2016 mängus Nantesi vastu.

2018. aasta juunis sõlmis ta viieaastase lepingu Valenciaga.

Aastatel 2014–2018 mängis Diakhaby Prantsusmaa noortekoondistes. Guinea jalgpallikoondises debüteeris ta 5. juunil 2022 Aafrika rahvaste karikavõistluste valikmängus Egiptuse vastu.

## Saavutused
;Valencia
*Copa del Rey: 2018–19

## Viited
Deniss Tšerõšev

**Deniss Dmitrijevitš Tšerõšev** (vene keeles Денис Дмитриевич Черышев; sündinud 26. detsembril 1990 Nižni Novgorodis) on Venemaa jalgpallur, kes mängib äärepoolkaitsjana Hispaania kõrgliiga klubis Valencia ja Venemaa jalgpallikoondises.

Ta on kogu klubikarjääri mänginud Hispaania klubides. Ta alustas klubikarjääri Madridi Realis, mille noorteakadeemiaga liitus ta 2002. aastal. Aastatel 2009–2013 mängis ta Madridi Reali reservmeeskonnas Hispaania tugevuselt kolmandas liiga ja esiliigas.

Hooajal 2013–14 mängis ta Madridi Realist laenul Hispaania kõrgliiga klubis Sevilla, 2014–15 Villarrealis ja hooaja 2015–16 teises pooles Valencias. Hispaania kõrgliigas pääses ta Madridi Reali meeskonnas väljakule kahes kohtumises hooajal 2015–16.

2016. aasta juunis naasis ta Villarreali, kellega sõlmis püsilepingu. 2018. aasta augustis suundus ta tagasi laenule Valenciasse, kellega sõlmis 2019. aasta juunis püsilepingu.

Venemaa jalgpallikoondises debüteeris Tšerõšev 2012. aasta novembris sõprusmängus USA vastu. Koondisekarjääri esimesed kaks väravat lõi ta 2018. aasta maailmameistrivõistluste esimeses alagrupimängus Saudi Araabia vastu. Kokku lõi ta neil maailmameistrivõistlustel neli väravat, kolmanda teises alagrupimängus Egiptuse vastu ja neljanda veerandfinaalis Horvaatia vastu.

Tema isa Dmitri Tšerõšev on jalgpallitreener ja samuti endine Venemaa koondislane.

## Saavutused
;Real Madrid Castilla
*Segunda División B: 2011–12
;Real Madrid
*UEFA Meistrite Liiga: 2015–16
;Sevilla
*UEFA Euroopa Liiga: 2013–14
;Valencia
*Copa del Rey: 2018–19

## Välislingid
Szubin

**Szubin** (saksa keeles *Schubin*, 1941–1945 *Altburgund*) on linn Poolas Kujawy-Pomorze vojevoodkonnas Nakło maakonnas, Szubini valla halduskeskus.

Linn asub Gąsawka jõe ääres.

Szubinit on esmamainitud 1365. aastal, linnaõigused sai enne 1458. aastal. Esimese Poola jagamise tagajärjel sattus 1772. aastal Preisi kuningriigi võimu alla, tagasi Poola koosseisu läks 1919. aastal.

## Galerii

Szubin - Widok kościoła p.w Andrzeja Boboli. - panoramio.jpg
Budynek Urzędu Miejskiego w Szubinie.jpg
Szubin.USC.JPG


## Viited
Allan Nyom

**Allan-Roméo Nyom** (sündinud 10. mail 1988 Neuilly-sur-Seine'is) on Prantsusmaal sündinud Kameruni jalgpallur, kes mängib paremkaitsjana Hispaania kõrgliiga klubis Getafe ja Kameruni jalgpallikoondises.

Ta alustas klubikarjääri 2008. aastal Prantsusmaa klubis Arles-Avignon.

Alates 2009. aastast mängis ta Hispaania klubis Granada. Alates hooajast 2011–12 mängis ta klubiga Hispaania kõrgliigas.

Hooajal 2015–2016 mängis ta Inglismaa kõrgliiga klubis Watford ja 2016–2018 kaks hooaega West Bromwich Albionis. Hooajal 2018–2019 mängis ta West Bromwich Albionist laenul Hispaania kõrgliiga klubis CD Leganés.

2019. aasta juulis sõlmis ta kaheaastase lepingu Getafega.

Kameruni jalgpallikoondises tegi Nyom debüüdi 11. novembril 2011 sõprusmängus Sudaani vastu. Ta kuulus Kameruni koondisse 2014. aasta maailmameistrivõistlustel.

## Saavutused
;Granada
*Segunda División B: 2009–10

## Välislingid
Columbia maakond

**Columbia maakond** on mitmes Ameerika Ühendriikide osariigis.
*Columbia maakond (Arkansas)
*Columbia maakond (Florida)
*Columbia maakond (Georgia)
*Columbia maakond (New York)
*Columbia maakond (Oregon)
*Columbia maakond (Pennsylvania)
*Columbia maakond (Washington)
*Columbia maakond (Wisconsin)
Crawfordi maakond

**Crawfordi maakond** on mitmes Ameerika Ühendriikide osariigis.
*Crawfordi maakond (Arkansas)
*Crawfordi maakond (Georgia)
*Crawfordi maakond (Illinois)
*Crawfordi maakond (Indiana)
*Crawfordi maakond (Iowa)
*Crawfordi maakond (Kansas)
*Crawfordi maakond (Michigan)
*Crawfordi maakond (Missouri)
*Crawfordi maakond (Ohio)
*Crawfordi maakond (Pennsylvania)
*Crawfordi maakond (Wisconsin)
Stanisław Moniuszko (laev)

**Stanisław Moniuszko** oli Eesti Kalatööstuse Pionersk-tüüpi kalapüügibaaslaev, Fryderyk Chopini sõsarlaev. Laev on nime saanud Poola helilooja Stanisław Moniuszko järgi.

Laev valmis 1966. aastal Gdanskis ning töötas kalavastuvõtu ja töötlemisbaasina Atlandi ookeani põhja-, kesk- ja lõunaosa püügipiirkondades.

## Välislingid
* AK filmikroonika 1958-1991: 1 | OOKEANI KALAPÜÜK 25; ERR-i arhiiv
Otsene fort

**Otsene fort** (hollandi keeles **Fort Ronduit**) on fort Hollandi keskosas Põhja-Hollandi provintsis Gooise Mereni vallas Naardeni linnast põhjas. 

Fort asub Naardeni kindlusest põhja pool ning Amsterdamist läände minevast riigi ühest põhimaanteest (A1) umbes 200 meetrit lõuna pool. Üle maantee põhja suunas on IJsselmeeri lõunapoolne osa Gooimeer.

## Ajalugu
Naardeni kindluslinnast põhja pool oli juba 1747. aastal reduut, mis 1786. aastal ühendati retranšmendiga linna põhikindlusvööndiga. Nende eesmärk oli kaitsta Naardeni kindlust põhja poolt Zuiderzeelt (tänapäeval IJsselmeer) ja tammiteedelt lähtuva vaenlase rünnaku eest ning Muideni kindlust idapoolse vaenlase rünnaku eest.

1815. aastal rajama hakatud Uus Hollandi Veeliin hõlmas ka nimetatud kindlustised. Aastatel 1873–1875 ehitati nende asemele uus fort, mille põhiosad olid kasemateeritud tellisehitised. 

Aastatel 1914–1918 oli fort lahinguvalmis, ehkki Holland jäi lõpuks Esimeses maailmasõjas neutraalseks.

Hollandil oli 1930. aastatel kava teha võimaliku Saksamaa sissetungi puhul réduit umbkaudu Lõuna-Hollandi, Põhja-Hollandi keskosa ja Utrechti provintsi alale. Ka Otsese fordi ehitisi tugevdati ja täiendati ning sellest itta ehitati tankitõkkeid.

Tänapäeval on fort endiselt Hollandi kaitsejõudude käsutuses. Seda on oluliselt rekonstrueeritud aastatel 1986 ja 2019.

## Mälestisena
Alates 11. jaanuarist 2013 on Otsene fort arvatud Hollandi kultuurimälestise nr 531378 koosseisu.

Punker nr 599 on alates 17. augustist 2011 objekti "Uue Hollandi veeliini" koosseisus UNESCO maailmapärandi nimistu objekti kandidaat.

## Viited

## Välislingid

*"Fort Ronduit". Hollandi keeles
Jorge Molina Vidal

**Jorge Molina Vidal** (sündinud 22. aprillil 1982 Alcoys) on Hispaania jalgpallur, kes mängib keskründajana Hispaania kõrgliiga klubis Granada.

Ta alustas karjääri Hispaania madalamates liigades. Profidebüüdi tegi ta alles 25-aastaselt Polideportivo Ejidoga liitudes. Hooajal 2009–2010 mängis ta Hispaania esiliiga klubis Elche. Hooajal 2009–10 lõi ta liigas 26 väravat, millega oli liigas suurim väravakütt.

Aastatel 2010–2016 mängis ta Real Betises, neli hooaega mängis ta klubiga Hispaania kõrgliigas. Ta lõi 180 liigamänguga Real Betise särgis 66 väravat.

2016. aasta juunis liitus ta Hispaania esiliigas mängiva Getafega. Hooajal 2016–17 lõi ta liigas 20 väravat, aidates klubil jõuda Hispaania kõrgliigasse. Hooajal 2018–19 tegi Molina oma parima hooaja Hispaania kõrgliigas, kui lõi 14 väravat. 31. augustil 2019 lõi ta värava mängus Deportivo Alavése vastu, saades 37 aasta ja 131 päeva vanuselt Getafe ajaloo vanimaks väravalööjaks Hispaania kõrgliigas.

2020. aasta augustis sõlmis ta kaheaastase lepingu Granadaga. 19. detsembril 2021 tegi ta 39-aastaselt mängus Mallorca  vastu kübaratriki, saades kõige vanemaks, kes seda Hispaania kõrgliigas suutnud on.
Daviessi maakond

**Daviessi maakond** on mitmes Ameerika Ühendriikide osariigis.
*Daviessi maakond (Indiana)
*Daviessi maakond (Kentucky)
*Daviessi maakond (Missouri)

## Vaata ka
*Jo Daviessi maakond
Decaturi maakond

**Decaturi maakond** on mitmes Ameerika Ühendriikide osariigis.
*Decaturi maakond (Georgia)
*Decaturi maakond (Indiana)
*Decaturi maakond (Iowa)
*Decaturi maakond (Kansas)
*Decaturi maakond (Tennessee)
Fayette'i maakond

**Fayette'i maakond** on mitmes Ameerika Ühendriikide osariigis.
*Fayette'i maakond (Alabama)
*Fayette'i maakond (Georgia)
*Fayette'i maakond (Illinois)
*Fayette'i maakond (Indiana)
*Fayette'i maakond (Iowa)
*Fayette'i maakond (Kentucky)
*Fayette'i maakond (Lääne-Virginia)
*Fayette'i maakond (Ohio)
*Fayette'i maakond (Pennsylvania)
*Fayette'i maakond (Tennessee)
*Fayette'i maakond (Texas)
Grundy maakond

**Grundy maakond** on mitmes Ameerika Ühendriikide osariigis.
*Grundy maakond (Illinois)
*Grundy maakond (Iowa)
*Grundy maakond (Missouri)
*Grundy maakond (Tennessee)
Knoxi maakond

**Knoxi maakond** on mitmes Ameerika Ühendriikide osariigis.
*Knoxi maakond (Illinois)
*Knoxi maakond (Indiana)
*Knoxi maakond (Kentucky)
*Knoxi maakond (Maine)
*Knoxi maakond (Missouri)
*Knoxi maakond (Nebraska)
*Knoxi maakond (Ohio)
*Knoxi maakond (Tennessee)
*Knoxi maakond (Texas)
Lafayette'i maakond

**Lafayette'i maakond** on mitmes Ameerika Ühendriikide osariigis.
*Lafayette'i maakond (Arkansas)
*Lafayette'i maakond (Florida)
*Lafayette'i maakond (Mississippi)
*Lafayette'i maakond (Missouri)
*Lafayette'i maakond (Wisconsin)
Janikowo

**Janikowo** (saksa keeles *Amsee*) on linn Poolas Kujawy-Pomorze vojevoodkonnas Inowrocławi maakonnas, Janikowo valla halduskeskus. Janikowo asub Inowrocławist umbes 12&nbsp;km lääneedelas.

Janikowot on esmamainitud 1526. aastal, linnaõigused sai 1962. aastal.

## Galerii

Orzel janikowo.JPG
Janikowo church.jpg
Janikowo pałac.jpg


## Viited
Sępólno Krajeńskie

**Sępólno Krajeńskie** (saksa keeles *Zempelburg*) on linn Poolas Kujawy-Pomorze vojevoodkonnas, Sępólno maakonna ja Sępólno Krajeńskie valla halduskeskus. Sępólno Krajeńskie asub Bydgoszczist umbes 50 km loodes.

Sępólno Krajeńskie sai linnaõigused 1360. aastal. Esimese Poola jagamise tulemusel läks linn 1772. aastal Preisi kuningriigi võimu alla. 1919. aastal läks linn Poola koosseisu tagasi.

## Galerii

- Sępólno Krajeńskie - Kościół pw. Św.Bartłomieja Apostoła - panoramio.jpg
Starostwo Powiatowe w Sępólnie Krajeńskim - panoramio (4).jpg
Sępólno Krajeńskie, widok z ul. generała Józefa Hallera - panoramio (5).jpg
Sępólno Krajeńskie - panoramio (13).jpg


## Viited
Barcin

**Barcin** (saksa keeles *Bartschin*, 1943–1945 *Bartelstädt*) on linn Poolas Kujawy-Pomorze vojevoodkonnas Żnini maakonnas, Barcini valla halduskeskus. Barcin asub Noteći jõe ääres, Bydgoszczist 29 km lõunas ja Inowrocławist 23 km lääneloodes.

Barcinit on esmamainitud 13. sajandi alguses, linnaõigused sai 1541. aastal.

## Galerii

Barcin church.jpg
Barcin_market_square5.jpg
Barcin - ulica 4 Stycznia - panoramio.jpg
Barcin - zabudowania u podnórza wzgórza św. Wojciecha. - panoramio.jpg
Barcin_z_dron_-_Urząd_Miejski_i_Basen.jpg
Barcin_school.jpg|Koolihoone Barcinis


## Viited
Karvad

**Karvad** on valgust moodustunud kiud, mis kasvavad dermises asuvatest karvanääpsudest. Karvad on üks imetajate iseloomulikest tunnustest.

## Vaata ka
*Juuksed
*Karvastik
*Karvade eemaldamine
*Keratiin
Ahv

**Ahvideks** nimetatakse teatud liike ja liikide rühmi esikloomaliste seltsis, eelkõige ahvilaadsete infraseltsis (*Simiiformes*). Poolahvilisi ja teisi esikloomaliste taksoneid ei nimetata ahvideks. Kladistiliselt on ka inimahvlased (sh inimene) ahvid, kuid ajalooliselt on neid ka ahvidest eristatud.

## Ahvide rühmad
*laianinalised ahvid ("Uue Maailma ahvid", *Platyrrhini*)
*kitsaninalised ahvid ("Vana Maailma ahvid", *Cercopithecidae*)
Gniewkowo

**Gniewkowo** (saksa keeles *Argenau*) on linn Poolas Kujawy-Pomorze vojevoodkonnas Inowrocławi maakonnas, Gniewkowo valla halduskeskus. Gniewkowo asub Toruńist umbes 18&nbsp;km edelas ja Inowrocławist ligikaudu 15&nbsp;km kirdes.

Gniewkowot on esmamainitud 1185. aastal, linnaõigused sai ajavahemikul 1267–1271.

## Galerii

Gniewkowo J III S 24 (02).jpg
Gniewkowo St Nicholas church.jpg
Gniewkowo Rynek 14 (02).jpg


## Viited
Taevas

**Taevas** on Maalt vaadeldav ja Maa pinnast kõrgemal asuv maailmaruumi osa, mis sisaldab atmosfääri, kosmose ning nendes leiduvad objektid ja nähtused. Nt: pilved.

## Vaata ka

*Taevavõlv
*Taevasfäär
One Blackfriars

**One Blackfriars** on büroopindadega hüpermodernne pilvelõhkuja, mis asub Ühendkuningriigi pealinna südalinna äärses linnajaos Bankside. Aastatel 2013–2018 tarindatud 52 korrusega kõrghoone on 163 meetrit kõrge.

## Välislingid
*
Aleksander Kütt

**Aleksander Eduard Kütt** (9. november 1900 Tallinn – 6. detsember 1968 New York) oli Eesti ärimees ja poliitik.

## Elulugu
Aleksander Kütt sündis Jakob ja Miina Küti (neiuna Treier) peres. Tal oli vennad Eduard (kadus I maailmasõjas) ja Hugo, poolvend Aleksander ning poolõed Frida ja Liina.

Võttis kooliõpilasena vabatahtlikult osa Vabadussõjast. Kooliharidust sai Jakob Westholmi Gümnaasiumis, mille lõpetas 1919, misjärel õppis Tartu Ülikooli matemaatika-loodusteaduskonnas kaks aastat. 1920–1928 õppis ülikoolis ka kaubandust. Ta oli üliõpilaskorporatsiooni Vironia liige.

1923–1925 oli AS Tallinna Laevaühisuse ametnik. 1925–1927 oli Põllumajandusliku Keskühisuse Estonia sekretär ning 1934–1936 sealsamas ka asjaajaja-direktor. Ta oli 1927–1934 MÜ Muna juhatuse esimees. 1936. aastal sai temast Ühistegeliku Piimaühingute Keskliidu "Võieksport" juhatuse abiesimees.

21. veebruaril 1940 andis president Konstantin Päts talle Eesti Punase Risti IV klassi teenetemärgi.

 abiellus sakslannaga, et ümberasujana pääseda Eestist Saksamaale. Vahepeal naasis Eestisse, kuid 1944. aastal emigreerus taas Saksamaale. 1947 asus Inglismaale, sealt edasi Kanadasse ja 1952 Ameerika Ühendriikidesse.

29. aprillist 1951 kuni septembrini 1953 oli ta organisatsiooni Eesti Liit Kanadas (ELK) II esinduskogu juhatuse esimees. 1952 astus Vaba Euroopa Eesti Komiteesse ning hiljem on olnud ka selle organisatsiooni esimees. Samast aastast oli ta ka tegev Euroopa Ikestatud Rahvaste Esinduskogus, Rahvuslikus Välisvõitluse Nõukogus (ELK esindajana I koosseisus 1952–1954 ning abimees, väliskomisjoni esimees ja *ex officio* liige II koosseisus 1954–1957).

## Viited
Jaime Mata

**Jaime Mata Arnaiz** (sündinud 24. oktoobril 1988 Madridis) on Hispaania jalgpallur, kes mängib ründajana Hispaania kõrgliigaklubis Las Palmas.

Ta alustas klubikarjääri Hispaania madalamates liigades. Hispaania esiliigas debüteeris ta hooajal 2014/2015 Girona meeskonnas.

2016. aasta augustis sõlmis ta kaheaastase lepingu Hispaania esiliiga klubiga Valladolidi Real. Hooajal 2017–18 lõi ta esiliigas 33 väravat, millega oli liiga suurim väravakütt. Ta aitas Valladolidi Realil sel hooajal jõuda Hispaania esiliigasse.

Aastatel 2018–2024 mängis ta Hispaania kõrgliigaklubis Getafe. 1. oktoobril 2018 lõi ta mängus Celta de Vigo vastu oma esimese värava Hispaania kõrgliigas. Debüüthooajal lõi ta Hispaania kõrgliigas kokku 14 väravat. Seejärel lõi ta Getafe meeskonnas Hispaania kõrgliigas üle kümne värava vaid hooajal 2019/20 (11 väravat). Kuue hooajaga jäi Mata arvele Hispaania kõrgliigas 37 väravat.

2024. aasta juunis sõlmis Mata üheaastase lepingu Las Palmasega.

Debüüdi Hispaania jalgpallikoondises tegi Mata 23. märtsil 2019 EM-i valikmängus Norra vastu.

## Viited
Kolumats

**"Kolumats"** (ka "**Kahupea Kaarel"**; saksa keeles "**Der Struwwelpeter"** (otsetõlkes 'sasipea Peeter')) on Heinrich Hoffmanni 1845. aastal avaldatud Saksa lasteraamat. See sisaldab kümmet illustreeritud ja riimis tekstiga lugu. Igal lool on oma kindel moraal, mis näitavad, kui ohtlikud tagajärjed võivad olla, kui käitutakse ebaadekvaatselt, vastuolus üldistele moraali- ja hügieeninormidele. Esimese loo pealkiri on ühtlasi raamatu pealkiri.

"Struwwelpeter" on üks varasemaid lasteraamatuid, mis ühendab visuaalse ja verbaalse narratiivi raamatu formaadis ning mida peetakse koomiksite eelkäijaks. "Struwwelpeter" on tuntud rätsepa (või Käärmehe, Käärkäe) tegelase tutvustamisega lääne kirjanduses. Mõned uurijad on käsitlenud raamatus sisalduvaid lugusid paljude laste psüühikahäirete illustratsioonidena.

## Viited

## Kirjandus
* "Kahupea Kaarel ehk lõbusad lood ja kentsakad kujud 3-6 aastastele lastele". H. Hoffmann'i järele eestistanud Endor Tendor. Tallinn, Tallinna Eesti Kirjastus-Ühisus, 1923?
* "Kolumats". Eesti Raamat 1982.
Gunnar Larsson

**Karl Gunnar Larsson** (sündinud 12. mail 1951 Malmös Skånes ) on endine Rootsi ujuja. Ta võitis 1972. aasta suveolümpiamängudel 400 meetri vabaujumises kuldmedali kahe tuhandiku sekundiga (0,002) ameeriklase Tim McKee ees, püstitades sellega ka olümpiarekordi. Vaidlused sellise ajaarvestuse õigsuse üle olid põhjuseks, miks hiljem muudeti rahvusvahelisi ujumiseeskirju ja nüüd mõõdetakse ujumisaegu sekundisajandiku täpsusega.

Samuti võitis ta samadel Müncheni olümpiamängudel 200 meetri vabaujumise, püstitades uue maailmarekordi. Kaks aastat varem sai Larsson Svenska Dagbladeti kuldmedali tänu ujumisele 1970. aasta Euroopa meistrivõistlustel, kus ta võitis kolm kulda (200 meetri ja 400 meetri kompleksujumises ning 400 meetri vabaujumises) ja hõbeda (200 m vabaujumises). 1973. aasta maailmameistrivõistlustel võitis Larsson Belgradis peetavatel esimestel FINA maailmameistrivõistlustel 200 meetri vabaujumises MM-tiitli. 

Larsson püstitas kokku kolm maailma ja kaheksa Euroopa rekordit. Koos Arne Borgiga peetakse teda kõigi aegade suurimaks ujujaks Rootsis. 1979. aastal paigutati ta rahvusvahelisse ujumise kuulsuste halli. 

Larsson loobus võistlusujumisest 1973. aastal ja töötas kuni 1980. aastani ujumistreenerina. Hiljem tegi ta mitmesuguseid töid, enamasti koos McDonald'si ja Rootsi Ujumisliiduga (2000–2005). Aastatel 1974–2004 töötas ta raadiojaamades osalise tööajaga ujumise kommentaatorina.

Tema ema suri 1960. aastal, kui poeg oli üheksa-aastane. 

1979. aastast on ta abielus Marianne Larssoniga. Neil on kolm last: Lotten (s. 1978), Emelie (s. 1980) ja Amanda (s. 1989). Tema vanemad õed Karin ja Kristina on ka endised olümpia ujujad.
The Scalpel

**The Scalpel** on büroopindadega hüpermodernne pilvelõhkuja, mis asub Ühendkuningriigi pealinna südalinnas City of London. Aastatel 2015–2018 tarindatud 38 korrusega kõrghoone on 190 meetrit kõrge.

## Välislingid
*